SPRÁVA ZO ZAHRANIČNEJ PRACOVNEJ CESTY  č. 77/2018

1.  Účastník ZPC:
Roman Šajbidor, Ing., Odbor metodiky a tvorby informácií školstva, Oddelenie informačných systémov ekonomiky a financovania škôl, Staré Grunty 52, Bratislava, odborný pracovník, anglický jazyk. 
	
2.  Zahraničná pracovná cesta:
Luxemburgsko,  Luxemburg, 11.04.2018-13.04.2018, EUROSTAT, Euroforum building in Luxembourg, 10 Rue Robert Stumper, Luxembourg

Účel cesty: Účasť na WS DEED (Workshop on Development of Education expenditure data). – Workshop o príprave údajov za oblasť výdavky na vzdelávanie pre UOE dotazníky.

Spôsob financovania: CVTI SR - cestovné, ubytovanie, stravné 
                                   Európska komisia – prepláca cestovné náklady ( letenku)

3.  Rámcový program pobytu:
11.04.2018		- prílet do Luxemburgu, ubytovanie
12.04.2018	             - rokovania v EUROSTATE, neformálna večera s účastníkmi workshopu 
13.04.2018		- rokovania v EUROSTATE, prílet do Viedne  

4.  Stručný priebeh rokovaní:
Štvrtok  12.04.2018:

a)	privítanie účastníkov worskshopu 
b)	Stručné predstavenie programu workshopu a prijatie agendy
c)	Prezentácia zástupcu Ecofin skupiny o prioritách používateľov indikátorov. Vyjadrenie požiadavky o poskytovaní včasnejších údajov. Vyjadrenie dôležitosti spolupráce medzi poskytovateľmi údajov a používateľmi. 
d)	Prezentácia o metodologických problémoch a nezrovnalostiach pri určovaní populačného rozsahu pre potreby vypĺňania UOE dotazníkov.
e)	Prezentácia o metodologických problémoch a nezrovnalostiach pri vykazovaní výdavkov za domácnosti a ostatné súkromné entity. 
f)	Prezentácia zástupcu OECD o prieskume o výdavkoch domácností na vzdelávanie a zhrnutie záverov. Prezentácia bola na programe aj v rámci INES OECD stretnutia uskutočneného v marci.                                                                         

g)	Prezentácia o metodologických problémoch a nezrovnalostiach pri vykazovaní výdavkov za vedľajšie služby, vedu a výskum. OECD vyjadrilo plán dozvedieť sa viac o tom ako krajiny vykazujú výdavky za vedľajšie služby. Pravdepodobne formou prieskumu v rokoch 2019-2020.
h)	Prezentácia o metodologických problémoch a nezrovnalostiach pri transferoch a študentských pôžičkách. Krajiny vyslovili skutočnosť, ktorú treba brať na vedomie pri študentských pôžičkách, a to že nie vždy sú používané na financovanie vzdelávania. 
i)	Zhrnutie prezentácií a návrhov o nejasnostiach v metodike. Dohoda o určení priorít pre jednotlivé problémy. 
j)	Prezentácia o rozdieloch medzi UOE metodikou(používa sa na vypĺňanie dotazníkov pre EUROSTAT a OECD) a systémom národných účtov. Porovnanie rozdielnych účtovných postupov, ktoré používajú obidve metodiky. Porovnanie rozdielov, ako obidve metodiky chápu entity zapojené do vzdelávania a ich postavenie v systéme vzdelávania. Porovnanie rozsahu vzdelávania, ktoré zahŕňajú obidve metodiky. 

Piatok  13.04.2018

k)	Prezentácia Portugalska o výsledkoch a záveroch z výskumu, kde porovnávali rozdiely medzi UOE metodikou a systémom národných účtov v praxi a o možnosti prepojenia ich. Tento výskum realizovali v rámci dobrovoľnej spolupráci s EUROSTAT. Najväčšie rozdiely sa zistili medzi kapitálovými výdavkami. 
l)	Prezentácia Veľkej Británie o výsledkoch a záveroch. Tiež absolvovali rovnaký výskum ako Portugalsko. 
m)	Prezentácia výsledkov a záverov z prieskumu o možnosti krajín poskytovať včasnejšie dáta, ktorý sa uskutočnil v roku 2017.  
n)	Prezentácia Francúzska o systéme zberu, ktorý používajú a časovej postupnosti spracovania dát. 
o)	Prezentácia možných spôsobov ako poskytovať včasnejšie indikátory.
5.  Odporúčané závery:
Z dôvodu neustále sa zvyšujúceho nároku na včasnosť údajov by bolo vhodné zhodnotiť možnosti poskytovania a vykazovania včasnejších údajov.

6.   Prehľad prinesenej dokumentácie a miesto jej uloženia
Interné pracovné materiály. CVTI SR, Oddelenie informačných systémov ekonomiky a financovania školstva. 

7.   Osobitne vyhodnotený očakávaný prínos ZPC
Informácie získané z workshopu DEED budú využité pri vypĺňaní finančných UOE dotazníkov, ako aj pri zlepšovaní kvalitatívnej a kvantitatívnej stránky poskytovaných údajov.

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: 		
Ing. Roman Šajbidor 			...................................... 

Dátum:  23.4.2018
								
Správu schválil:  prof. RNDr. Ján TURŇA, CSc., generálny riaditeľ  	...................................